kardosdrur/scandi-wiki huggingface dataset:
Cyklisk tal

Et cyklisk tal er et heltal, hvis cykliske permutationer er successive multipla af tallet. Det bedst kendte cykliske tal er det sekscifrede tal 142857, hvis første seks multipla er
142857 × 1 = 142857
142857 × 2 = 285714
142857 × 3 = 428571
142857 × 4 = 571428
142857 × 5 = 714285
142857 × 6 = 857142

Detaljer 
Det er en forudsætning for at et tal er cyklisk, at permutationerne er konsekutive multipla. F.eks. er tallet 076923 ikke cyklisk selvom alle permutationerne er multipla, men de er ikke konsekutive multipla:

076923 × 1 = 076923
076923 × 3 = 230769
076923 × 4 = 307692
076923 × 9 = 692307
076923 × 10 = 769230
076923 × 12 = 923076

De følgende trivielle tilfælde er normalt udelukket:
 etcifrede, f.eks.: 5
 gentagne cifre, f.eks: 555
 gentagne cykliske tal, f.eks.: 142857142857

Hvis man ikke tillader foranstillede nuller, så er 142857 det eneste decimale cykliske tal. Hvis man tillader foranstillede nuller er de første cykliske tal:

(106 − 1) / 7 = 142857 (6 cifre)
(1016 − 1) / 17 = 0588235294117647 (16 cifre)
(1018 − 1) / 19 = 052631578947368421 (18 cifre)
(1022 − 1) / 23 = 0434782608695652173913 (22 cifre)
(1028 − 1) / 29 = 0344827586206896551724137931 (28 cifre)
(1046 − 1) / 47 = 0212765957446808510638297872340425531914893617 (46 cifre)
(1058 − 1) / 59 = 0169491525423728813559322033898305084745762711864406779661 (58 cifre)
(1060 − 1) / 61 = 016393442622950819672131147540983606557377049180327868852459 (60 cifre)
(1096 − 1) / 97 = 010309278350515463917525773195876288659793814432989690721649484536082474226804123711340206185567 (96 cifre)

Heltalsfølger
Slotslen

Et slotslen eller hovedlen (svensk: slottslän) var det geografiske område, der i Middelalderen blev anvendt til en borgs underhold. 

Lenene var opdelt i regnskabslen, afgiftslen og tjenestelen. I et regnskabslen eller fadeburslen fik lensmanden et årligt vederlag for at varetage lenet, mens resten af lenets indtægter gik til Kronen. I et afgiftslen skulle lensmanden svare en vis sum i penge og naturalier og kunne beholde resten af lenets indkomster. Et tjenestelen var fritaget for afgift og blev givet som belønning. Kronen kunne låne af rige stormænd ved at sætte et len i pant, et pantelen, hvorefter lensmanden fik lenets indtægter indtil Kronen kunne indløse pantet eller pantetiden var udløbet.

Danmark-Norge 
De første danske slotslen eller hovedlen blev oprettet under Valdemar Sejr, men betegnelsen slotslen blev ikke så almindelig som i Sverige-Finland. I Norge var betegnelsen slotslen ligeså almindelig som i Sverige.

I Danmark-Norge blev lenene afløst af amterne i 1662. De norske amter blev erstattede af fylkerne 1. januar 1919. De danske amter blev erstattede af regionerne den 1. januar 2007.

Sverige-Finland 
Slotslenene blev indført i Sverige-Finland i 1200–tallet af Birger jarl og Magnus Ladelås. Her var et slotslen ofte større end hvad, der krævedes til en borgs underhold. De svenske og finske slotslen blev afløst af almindelige len ved lensreformen i 1634.

Sverige er (med ændringer) stadigt i inddelt i len, der fra 1862 til 2020 blev styret af landsting (landstingsfullmäktige) og lensstyrelser (landshövdinge).

I Finland blev lenene den 1. januar 2010 erstattede af Finlands regionsforvaltninger, der ledes af overdirektører. Landskabet Åland er stadigt et len, hvor Statens ämbetsverk på Åland ledes af en landshøvding.

Referencer 

Len i Danmark
Norges subnationale enheder
Sveriges län
Finlands len
Ålandsøerne
Vårdö

Vårdö Kommune er en kommune og ø i landskabet Åland i Finland. I 2019 havde Vårdö 447 indbyggere og et areal på 101,47 km²

Nabokommuner 
Vårdö kommune er en øgruppe i den nordvestlige del af Skærgårdshavet. Mod øst og syd kan man sejle til skærgårdskommunene Kumlinge, Sottunga og Föglö. Mod vest kan man sejle mod Fasta Åland, hvor de nærmeste kommuner er Lumparland, Sund og Saltvik.

Kendte fra Vårdö 
 Sally Salminen-Dührkop, født 1906, nomineret tre gange til Nobelprisen i litteratur, dansk gift, død i København i 1976.
 Anni Blomqvist (1909–1990), forfatter, slægtning (småkusine) til Sally Salminen.

Referencer 

Kommuner på Ålandsøerne
Ålands skärgårds økonomiske region
Deyrolle

Deyrolle er en fransk butik og udstillingsrum for taksidermi og entomologi, og tidligere institution for naturvidenskab og pædagogik i 7. arrondissement i Paris, der blev grundlagt i 1831. Det er kendt for sine udstoppede dyr, og har et berømt raritetskabinet, der er åbent for offentligheden, og det bruges som referencesamling for taksidermi.

Butikekn blev benyttet til at filme dele af Woody Allens film Midnight in Paris fra 2011.

Referencer

Eksterne henvisninger 
 
 Deyrolle by New York Times
 Animal House by Vanity Fair

Bygninger, konstruktioner og anlæg i Paris
7. arrondissement
Etableret i 1831
Næstved Retail Park

Næstved Retail Park er et megacenter i Næstved, der indeholde butikker og varehuse med særligt pladskrævende varegrupper.

Megacenteret er 18.500 m² og ligger øst for det nuværende Næstved Megacenter i udkanten af Næstved. Den indeholder butikker som Elgiganten, Babysam og Bone’s Restauranter, Jysk, Sport 24, Jem & fix, Kids Coolshop og HTH Køkkener.

Første spadestik blev taget af Næstveds borgmester Carsten Rasmussen den 2. december 2020 og Megacenteret åbnede i april 2022.

Reference 

Indkøbscentre i Danmark
Retail Park
Vintens Forlag

Vintens Forlag A/S er et dansk forlag eller "imprint".

Vintens Forlag har været tilknyttet virksomheder der har været igennem en række navneskift og fusioner.
Mellem 1977 og 1987 var det et binavn til virksomheden Peter Asschenfeldts Stjernebøger A/S indtil det blev fusioneret ind i Peter Asschenfeldt Trading ApS.
I 1987 skiftede Peter Asschenfeldt Trading ApS navn til Peter Asschenfeldt's Forlag A/S.
Dette selskab blev i 1992 fusioneret med Wangels Forlag A/S.
I 1996 skiftede den virksomhed navn til Egmont Wangel A/S og i 2002 blev det fusioneret ind i virksomheden Egmont Lademann A/S.
Fusionerne fortsatte til Egmont Online A/S der skiftede navn til Aschehoug Dansk Forlag A/S i 2003 og i 2009 igen til Lindhardt og Ringhof Forlag A/S.
Denne forlagsvirksomhed ejes af Egmont Fonden gennem Egmont International Holding A/S.
Således er Vintens Forlag nu ejet af Egmont Fonden.

I slutningen af 1970'erne udgav Vintens Forlag en række bøger med mere eller mindre kendte danskeres erindringer.
Andre udgivelser er for eksempel genoptryk af 40 fortællinger af fædrelandets historie i 1981.

Oversætteren Asta Hoff-Jørgensen arbejdede for Vintens Forlag.

Henvisninger 

Forlag fra Danmark
Slaget ved Ferrybridge

Slaget ved Ferrybridge, den 28. marts 1461, var en indledende træfning mellem styrker loyale over for husene York og Lancaster før det større Slag ved Towton under Rosekrigene.

Efter at have udråbt sig til konge samlede Edvard 4. en stor styrke og marcherede nordpå mod Lancaster-hærens position bag Aire-floden i Yorkshire. Den 27. marts tiltvang jarlen af Warwick (der ledte fortroppen) sig en overgang ved Ferrybridge ved at fylde broens mellemrum (Lancaster-styrkerne havde tidligere ødelagt den) med planker. I processen mistede han mange mænd, både til det iskolde vintervand og til den hyppige regn af pile, der kom fra en lille, men målrettet Lancaster-styrke på den anden side. Så snart overgangen var blevet sikret og Lancaster-styrkerne tvunget væk, fik Warwick sine mænd til at reparere broen, mens lejren blev etableret på nordsiden af floden.

Tidligt næste morgen blev Yorkisterne angrebet af et stor Lancaster-styrke under Lord Clifford og John, Lord Neville, en yngre bror til 2. jarl af Westmorland (Warwicks halvfætter). Fuldstændig overrasket og forvirret led Warwicks styrker store tab. Warwicks næstkommanderende i lejren, Lord FitzWalter, blev dødeligt såret, mens han forsøgte at samle sine mænd (han døde en uge senere). Bastarden af Salisbury, Warwicks halvbror blev dræbt, og i forsøget på at trække sig tilbage blev jarlen af Warwick såret, ramt af en pil i benet. Jean de Wavrin siger, at næsten 3.000 mænd omkom i kampene.

Efter slaget ankom Edvard med sin hovedhær og sammen vendte Warwick og Edvard tilbage til broen for at finde den i ruiner. Warwick sendte sin onkel, Lord Fauconberg med York-kavaleriet opad floden, hvor de krydsede vadestedet ved Castleford og fulgte efter Lord Clifford. Fauconberg forfulgte Lord Clifford, hans halvgrandnevø, hen til hoved Lancaster-hæren og besejrede ham efter en hård kamp. Clifford blev dræbt af en pil i halsen, idet han uforklarligt havde fjernet rustningsdelen, der skulle have beskyttet dette område af hans krop.

Dato 
Der er en vis tvivl omkring, på hvilken dato kampen fandt sted på grund af den måde, de historiske kilder henviser til de forskellige tidspunkter på dagen. Ingen samtidige kilde angiver eksplicit, at slaget fandt sted den 28. marts, men henviser til aftenen før palmesøndag, som kunne henvise til morgenen før daggry den 29. Arkæologiske beviser tyder på, at den efterfølgende træfning nær Dittingdale efter overgangen af floden er for tæt på placeringen af hovedslaget ved Towton til at være blevet udkæmpet på en separat dag. Da de historiske kilder alle er enige om, at Lord Clifford blev dræbt samme dag som træfningen ved Ferrybridge, er der givet en ny fortolkning af, at der var tre sammenhængende træfninger på én dag, der begyndte inden daggry den 29. marts og sluttede ved Towton. Hvis dette er tilfældet, er det blevet foreslået, at de citerede tilskadekomne angivet for Slaget ved Towton kan omfatte dem, der blev dræbt ved Ferrybridge.

Referencer 

 

Slag under Rosekrigene
Toyota Yaris I

Toyota Yaris er en minibil produceret af Toyota Motor. Denne artikel omhandler den første modelgeneration, som var i produktion i årene 1999 til 2006.

Historie 
Første generation af Yaris er efterfølger for Toyota Starlet og hatchbackudgaven af Toyota Tercel. Modellen findes med benzinmotorer på 1,0 og 1,3 liter med variabel ventilstyring (VVT-i) samt fra marts 2002 en 1,4-liters commonrail-turbodieselmotor (D-4D). Med undtagelse af dieselmotoren har alle motorerne to overliggende knastaksler (DOHC) og fireventilteknik. Desuden findes der fra marts 2001 i nogle europæiske lande en sportsversion, Yaris TS, med en 1,5-liters VVT-i-motor med 106 (senere 105) hk. I Schweiz findes en begrænset specialudgave, Yaris TS Turbo, med 1,5-liters turbomotor med 110 kW (150 hk). Toyotas egen tuningsafdeling TTE tilbyder desuden et kompressorkit, som øger 1,5-motorens effekt til 140 hk. Yaris er designet af Sotiris Kovos.

Kombiinstrumentet er ikke monteret foran førersædet, men derimod i midten af instrumentbrættet, hvor instrumenter og kontrollamper vises på et digitalt display. Yaris TS og TS Turbo har i modsætning til de andre versioner ikke digitale instrumenter men derimod konventionelle viserinstrumenter, men stadigvæk i central position.

Undervognen har fortil MacPherson-ophæng og bagtil en stiv aksel. I forbindelse med dieselmotoren og 1,5-liters benzinmotoren har bilen også bagtil separate hjulophæng.

Modellen kom på markedet i Europa i april 1999, og i USA og Canada kom sedan- og coupéversionerne på markedet i 1999 som Toyota Echo. I Kina blev modellen fra 2002 solgt under navnet Xiali Vizi. Den blev valgt til Årets Bil i Europa 2000.

I marts 2003 fik Yaris og Yaris Verso et facelift med blandt andet en modificeret front og Euro 4-benzinmotorer.

Produktionen blev indstillet i januar 2006 til fordel for anden generation.

Billeder

Yaris Verso 
Yaris Verso er en mini-MPV på basis af Yaris, produceret mellem november 1999 og december 2005. Ud over hatchbackudgaven som i Japan hedder Vitz og mini-MPV'en Yaris Verso som i Japan hedder FunCargo, findes der også en sedanversion som i Japan hedder Platz og i USA Echo; denne version kom dog ikke til Europa.

Undervognen er teknisk identisk med hatchbackversionens; i nogle tilfælde monteres også her en stiv bagaksel.

Først i starten af 2011 kom der med Verso-S en efterfølger.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Yaris i årgangene 1999 til 2005 klassificeret som følger:
 2003: Mindst 30 % bedre end middelbilen
 2005: Mindst 15 % bedre end middelbilen
 2007: Bedre end middelbilen
 2009: Som middelbilen
 2011: Som middelbilen
 2013: Som middelbilen
 2015: Som middelbilen
 2017: Som middelbilen
 2019: Som middelbilen

Tekniske data 

Kilder:

Referencer

Eksterne henvisninger 

1
Minibiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Årets Bil i Europa
Paradise Hotel (Danmark, sæson 17)

Paradise Hotel 2021 (sæson 17) bliver sendt tirsdag, onsdag og torsdag fra den 13. april. Den danske udgave af Paradise Hotel bliver sendt på Viaplay og Viafree
 Vært: Rikke Gøransson
 Vindere: Anne-Sofie (200.000 kr.) og Nikolaj (0 kr.)
 Finalister: Léa (300.000 kr.) og Patrick (0 kr.)
 Jury: Lukas, Ida, Monique, Jasmin, Mathias, Klaudia, Anne P, Jonas og Sinan
 Sæsonpræmiere: 13. April 2021
Sæsonens Paradise-Personlighed: Léa P. Voisin
 Vinder af mindre beløb: Léa (10.000 kr.)
 Titelmelodi: Basim - Du Gør Det Godt
 Antal afsnit: 39
 Antal deltagere: 21

Deltagere  

 Ved troskabstesten kom Rikke Gøransson med et twist. Hvis en af finalisterne smed kuglen før 250.000 kroner ville de resterende penge gå til et jurymedlem efter eget valg. Anne K valgte at Léa skulle have de resterende penge, hvis hun smed kuglen, Nikolaj valgte Jonas. Da Anne K smed kuglen på 200.000 kroner fik Léa dermed de resterende 300.000 kroner.

Juryens stemmer på de to finalepar

Referencer 

Sæsoner af Paradise Hotel (Danmark)
Mellanström

Mellanström er en by i Arjeplogs kommun i Norrbottens län i Sverige.

SCB regnede Mellanström som en småort ved afgrænsningerne i 1990 og 1995. I 2000 var indbyggertallet faldet til under 50, og byen blev ikke længere regnet som en småort. Fra 2015 bor der igen mindst 50 personer og byen er igen en småort.

Ved småortsafgrænsningen i 1995 udgjorde andelen af ubeboede fritidshusejendomme i småorten mere end 50 % af samtlige ejendomme.

Referencer 

Byer i Arjeplogs kommun
Slagnäs

Slagnäs (umesamisk: Sláhka) er en småort i Arjeplogs kommun i Norrbottens län i Sverige.

Byen ligger cirka 6 mil syd for Arjeplog i den allersydligste del af kommunen ved søen Naustajaures strand. E45 og Inlandsbanan passerer Slagnäs og har broer over Skellefte älv.

I Slagnäs ligger et bryggeri, en dagligvarebutik, en tankstation, en campingplads og en skole. Desuden rummer byen Slagnäs kyrka fra 1958 med en fritstående klokkestabel.

Billeder

Referencer 

Byer i Arjeplogs kommun
Lotte Kopecky

Lotte Kopecky (født 10. november 1995 i Rumst) er en cykelrytter fra Belgien, der er på kontrakt hos . Hun kører både på bane og landevej. 

Kopecky blev i 2020 belgisk mester i linjeløb og enkeltstart.

Referencer

Eksterne henvisninger 

 
 
 

Kvindelige cykelryttere fra Belgien
Cykelryttere ved sommer-OL 2016
Cykelryttere ved sommer-OL 2020
Deltagere for Belgien ved sommer-OL 2016
Deltagere for Belgien ved sommer-OL 2020
Bernard Stiegler

Bernard Stiegler (født 1. april 1952, død 5. august 2020) var en fransk filosof. Han var også grundlægger for den politiske og kulturelle gruppe Ars Industrialis. Hans best kendte værk er Technics and Time, 1: The Fault of Epimetheus.

Stiegler er blevet beskrevet som "one of the most influential European philosophers" og er en vigtig tænker indenfor digital teknologi.

Filosofi 
Stieglers filosofi omhandler undertrykkelsen af tekne (handling) af det episteme (viden). I hans værker kritisere han Humanisme (menneskelig ekseptionalisme), den Antropocæne epoke, og Kapitalisme.

Filosoffer fra Frankrig
Glycerofosfolipid

Glycerofosfolipider, normalt omtalt som fosfolipider, er overalt i naturen, og er nøglekomponenter i cellers lipiddobbeltlag, såvel som medvirkende ved metabolisme og cellesignalering.

Nervevæv (heriblandt hjernen) indeholder relativt store mængder glycerofosfolipider, og forandringer i deres sammensætning er blevet implicerede ved diverse neurologiske sygdomme. Glycerofosfolipider kan underinddeles i særskilte klasser baseret på af glycerolrygradens polære hovedgruppes sn-3-position i eukaryoter og eubakterier, eller sn-1-position hos arkæer. 
Blandt eksempler på glycerofosfolipider, der findes i biologiske membraner er fosfatidylcholin (også kendt som PC, GPCho eller lecitin), fosfatidyletanolamin (PE eller GPEtn) og fosfatidylserin (PS eller GPSer). Udover at tjene som en primær komponent i cellemembran og bindingssteder for intra- og intercellulære proteiner, er nogle glycerofosfolipider i eukaryotiske celle, såsom fosfatidylinositoler og fosfatidinsyrer, enten forløbere for, eller selv, membran-deriverede second messengers. Typisk er en eller begge disse hydroxylgrupper aculerede med lang-kædede fedtsyrer, men der findes også alkyl-forbundne og 1Z-alkenyl-forbundne (plasmalogen) glycerofosfolipider, såvel som dialkylæter-varianter arkæer.

Referencer 

Lipider
Cellebiologi
Ralph Percy

Sir Ralph Percy (11. august 1425 – 25. april 1464) var en ridder, guvernør for Bamburgh Castle og tilhænger af Huset Lancaster under Rosekrigene. Percy var søn af Henry Percy, 2. jarl af Northumberland og Lady Eleanor Neville, og barnebarn af Sir Henry "Hotspur" Percy.

Percy giftede sig første gang med Eleanor Acton, og de fik seks børn:

 Sir Ralph Percy
 Peter Percy
 Sir Henry Percy
 George Percy
 John Percy
 Margaret Percy

Sir Ralph giftede sig anden gang med Jane Teye. De fik et barn, Catherine Percy.

I løbet af 1462 og 1463 forsøgte Lancaster-fraktionen at destabilisere kongeriget, styret af deres fjende, Edvard 4. af Huset York. Disse forsøg blev koncentreret i det nordlige England og ledet af Lancaster-dronningen, Margrete af Anjou (Henrik 6.'s hustru).

jarlen af Warwick førte felttog for at neutralisere Lancaster-styrkerne i nord i begyndelsen af 1460'erne. Som et resultat overgav Sir Ralph Percy juleaften 1462 Bamburgh Castle til Edvard 4. til gengæld for en fri benådning. Sir Ralph svor troskab til Edvard 4., og som en del af Edvard 4.'s forsoningspolitik blev Percys besiddelser derefter givet tilbage til ham. Sir Ralph overtog kontrollen med både borgene i Bamburgh og Dunstanburgh under hans overgivelsesaftale med Edvard.

Kampene i nord fortsatte, forværret af en skotsk invasion i 1463 ledet af Jakob 3., Margrete af Anjou og Henrik 6. Da skotterne søgte fred, blev Lord Montagu sendt op for at arrangere vilkårene. Den 25. april 1464 var Montague på sin vej mod Norham. Hertugen af Somerset (som havde overgivet sig og svor troskab sammen med Percy) og Percy, der havde fralagt sig deres ed, angreb Montagu med 5.000 mand. Stedet for denne kamp var Hedgeley Moor, 11 kilometer syd for Wooler. Percy ledte Somersets fortrop og blev dræbt.

Referencer

Litteratur 

 
 Percy, Sir Ralph i Oxford Dictionary of National Biography (online) (online version). Oxford University Press.

Personer i Rosekrigene
Tjek fødselsår
Slaget ved Hedgeley Moor

Slaget ved Hedgeley Moor, den 25. april 1464, var et slag under Rosekrigene. Det blev udkæmpet ved Hedgeley Moor nord for landsbyerne Glanton og Powburn i Northumberland mellem en York hær ledet af John Neville, Lord Montagu, og en Lancaster-hær ledet af Henry Beaufort, hertug af Somerset. Kampen sluttede med en York-sejr.

Baggrund 
I begyndelsen af 1464, efter tilbageslag i 1463, håbede Lancaster-fraktionen, at indbyggerne nær den walisiske grænse og i West Country ville gøre oprør. York-fraktionen ønskede at fjerne truslen om en skotsk invasion ved at nå til enighed med skotterne. Det engelske parlament skulle mødes i York den 5. maj for at diskutere vilkår med udsendinge fra Skotland, men et udbrud af Lancaster-aktivitet i Northumberland og North Yorkshire betød, at det ville være vanskeligt for de skotske udsendinge at rejse sikkert til York. Lord Montagu blev derfor sendt nordpå med en lille styrke for at eskortere dem til York.

Hertugen af Somerset forsøgte at angribe Montagu i et baghold nær Newcastle, men sidstnævnte var i stand til at undgå dette forsøg. Han fortsatte sin rejse nordpå og samlede tropper på sin vej. Da Montagu nåede Hedgeley Moor, havde han en hær på fem eller seks tusind mand. Der mødte han en Lancaster-hær på fem tusind mand under ledelse af Somerset. Lancaster-hæren omfattede også Lord Ros, Lord Hungerford og Sir Ralph Percy.

Slagets gang 
Kampen begyndte med den normale udveksling af byger af pile mellem de to hæres bueskytter. Montagu rykkede derefter frem over 1.400 meter hedelandskab, kun for at blive tvunget til at standse og ændre sine linjer, da Lancaster-hørens venstre flanke under Lord Ros og Lord Hungerford (ca. 2.000 mand), tøvede, opløstes og spredtes.

Hele Lancaster-styrken gav efter, da York-styrkerne stødte på deres linje. Tvunget tilbage flygtede alle, bortset fra et par enkelte, Lancaster-tropper fra slagmarken. Sir Ralph Percy blev hos sit følge og gjorde et modig sidste forsvar. Hurtigt forladt af resten af hæren, herunder alle de andre hærledere, blev han imidlertid hurtigt dræbt. Da han døde siges han at have sagt de gådefulde ord: 'Jeg har reddet fuglen i mit bryst'.

Efterspil 
Lancaster-styrkernes nederlag og spredning gjorde det muligt for de skotske udsendinge at blive sikkert eskorteret til York, hvor en fredsløsning med succes blev indgået.

En firkantet søjle af sandsten står nær det sted, hvor slaget fandt sted, og er kendt som 'Percy's Cross'. Det findes på østsiden af A697, et par kilometer nord for landsbyen Powburn. Vejen følger på dette punkt linjen fra den romerske vej kendt som Devil's Causeway.

Der er to ballader til minde om slaget: The Battle of Hedgley Moor af Frederick Sheldon og The Legend of Percy's Cross af James Service.

Referencer 
 

 Sadler, John. Battle for Northumbria, 1988, Bridge Studios, 

Slag under Rosekrigene
Nicolae af Rumænien

Prins Nicolae af Rumænien ( – 9. juni 1978) var en rumænsk prins, der var prinsregent i Rumænien på vegne af sin mindreårige nevø Kong Mihai 1. fra 1927 til 1930.

Prins Nicolae var den anden søn af Kong Ferdinand 1. og Dronning Marie af Rumænien. Efter sin fars død i 1927 blev han udpeget som et af tre medlemmer i et regentskab for sin mindreårige nevø Kong Mihai 1. Hans funktion som regent ophørte i 1930, da hans storebror Kong Carol 2. overtog tronen fra sin søn. Han døde i eksil i Spanien i 1978.

Anetavle

Se også 
 Rumæniens historie
 Rumæniens konger
 Kongeriget Rumænien
 Huset Hohenzollern

Eksterne henvisninger 

 Den rumænske kongefamilies officielle hjemmeside 

Huset Hohenzollern
Kongelige fra Rumænien
Regenter af Rumænien
Seman

Seman er en flod i det vestlige Albanien. Den er dannet ved sammenløbet af floderne Osum og Devoll, få kilometer nordvest for Kuçovë. Floden løber mod vest gennem Fier-Shegan og Mbrostar (nær Fier) før den løber ud i i Adriaterhavet ved Topojë.

I antikken var floden kendt som Apsus.

Deltaet ved udløbet i Adriaterhavet har flyttet sig op til 25. kilometer, flere gange i de sidste århundreder på grund af flodens aktive og dynamiske strømninger.

Referencer 

Floder i Albanien
Adriaterhavet
Shkumbin

Shkumbin er en flod beliggende centralt i Albanien. Floden  bliver regnet som skillelinje mellem de to albanske dialekter, toskisk (på sydsiden) og gegisk (på nordsiden). Flodens udspring ligger sydvest for byen Pogradec, hvorfra den først løber mod nord, og så krydser  næsten hele Albanien fra øst til vest før den løber  ud i Adriaterhavet lige  øst for byen Rogozhinë.

Shkumbin var i ældre tider kendt som Genusus.

Kilder og henvisninger

Floder i Albanien
Kasper Dalsgaard

Kasper Dalsgaard (født 11. februar 1987 på Fanø) er en dansk skuespiller. 

Kasper Dalsgaard er uddannet fra skuespillerskolen i Odense 2015, og har siden medvirket i flere teaterforestillinger samt film- og tvproduktioner.

Arbejde

TV

Film

Teater

Priser & nomineringer 
Nomineret til Årets Reumert 2020 som årets mandlige ensemblerolle.

Privatliv 
Privat danner Kasper Dalsgaard par med skuespillerinden Natalie Madueño.  I efteråret 2020 blev de forældre til en pige.

Referencer

Eksterne henvisninger 
 

Skuespillere fra Danmark
Personer fra Fanø